77. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 292407/10929/602 της 7/22 Μαΐου 1964 (ΦΕΚ Β΄ 186) Περί συμπληρώσεως της υπ’ αριθ. 49381/9.12.1955 αποφάσεως του Υπουργείου Εμπορίου. Έχοντες υπ’ όψιν: 1.Τας διατάξεις του Ν.Δ. 3095/54 και της εις εκτέλεσιν τούτου εκδοθείσης υπ’ αριθ. 49381/55 αποφάσεως ως και τας τοιαύτας του Β.Δ. 866/28.12.1960 ως ετροποποιήθησαν και συνεπληρώθησαν δια του Β.Δ. 437/15.7.62. 2.Την, επί σκοπώ ευρυτέρας συμμετοχής προμηθευτών και επιτεύξεως συμφεροτέρων δια το Δημόσιον τιμών, ανάγκην διευκολύνσεως των επιθυμούντων να συμμετάσχωσιν εις τους μέσω των Β΄ και Γ΄ Δ/νσεων Κρατικών Αγορών διενεργουμένους διαγωνισμούς εις περίπτωσιν ταυτοχρόνου διενεργείας διαγωνισμών και παρ’ ετέρων Υπηρεσιών ή Οργανισμών, αποφασίζομεν: Συμπληρούντες την παρ. 7 του άρθρ. 6 της υπ’ αριθ. 49381/9.12.1955 αποφάσεως σχετικώς με τον τρόπον υποβολής προσφορών εις τους μέσω των Β΄ και Γ΄ Δ/νσεων Κρατικών Αγορών διενεργουμένους διαγωνισμούς, ορίζομεν ότι, οι επιθυμούντες να συμμετάσχωσιν εις τους εν λόγω διαγωνισμούς δύνανται να ρίπτωσι τας προσφοράς των προ της ώρας διενεργείας των διαγωνισμών και εντός μικρού κιβωτίου (μορφής μικρού γραμματοκιβωτίου), ησφαλισμένου δια κλείθρου, όπερ θα ευρίσκεται ανηρτημένον εις εμφανές σημείον του προ της αιθούσης συνεδριάσεων της Επιτροπής Προμηθειών χώρου. Αι ούτω υποβαλλόμεναι προσφοραί θ’ αφορούν διαγωνισμούς διενεργούμενους αποκλειστικώς και μόνον την ίδιαν ημέραν, θα ρίπτωνται δε εις το κιβώτιον εσφραγισμέναι εντός φακέλλου εφ’ ου ευκρινώς θ’ αναγράφωνται ο αριθμός της οικείας διακηρύξεως και το υπό προμήθεια είδος, δι’ ο υποβάλλεται η προσφορά. Ομοίως εντός του φακέλλου θα περιέχωνται η εγγυητική επιστολή και τα λοιπά δικαιολογητικά συμμετοχής εις τον διαγωνισμόν. Το προαναφερθέν κιβώτιον θα ευρίσκεται εις την διάθεσιν των προμηθευτών προς ρίψιν εις αυτό των προσφορών των από της πρωΐας της ημερομηνίας διενεργείας του διαγωνισμού, θ’ αποσύρεται δε προ της ενάρξεως εκφωνήσεως των διαγωνισμών και θα παραδίδεται ως έχει εις την Επιτροπήν Προμηθειών ήτις θα προβαίνει εις το άνοιγμα του κιβωτίου μετά το πέρας απάντων των διαγωνισμών και την καταχώρησιν των προσφορών εις τα σχετικά πρακτικά διενεργείας των διαγωνισμών. Αι εν τω κιβωτίω ανευρισκόμεναι προσφοραί θ’ αποσφραγίζωνται υπό των μελών της Επιτροπής Προμηθειών, θα μονογράφωνται και θα καταχωρώνται ως κανονικαί προσφοραί εις το τέλος του οικείου πρακτικού διενεργείας εκάστου διαγωνισμού. Αι ογκώδεις προσφοραί ή αι τοιαύται δι’ ας προβλέπεται ρητώς εν τη σχετική διακηρύξει ότι δέον να συνοδεύωνται υπο δειγμάτων των μειοδοτών, ευνόητον τυγχάνει ότι δεν είναι δυνατόν να υποβληθώσιν δια του προαναφερθέντος κιβωτίου και συνεπώς αύται θα κατατίθενται εις την Επιτροπήν Προμηθειών κατά την ώραν διενεργείας του διαγωνισμού ή ως άλλως ορίζεται υπό των κειμένων διατάξεων. Η παρούσα ισχύουσα από σήμερον δημοσιευθήτω δια της Εφημερίδος της Κυβερνήσεως. (Αντί της σελ. 258,55(α) Σελ. 258,55(β) 240-51 Υπηρεσία Κρατικών Προμηθειών. 25.Δ.α.76-77 